Sivuvaikutukset voivat vaihdella laihdutusvalmisteen mukaan, mutta yleisimpiä niistä ovat ilmavaivat, lisääntynyt ja joskus äkillinen tarve ulostaa, ulosteen rasvainen tai öljyinen koostumus, ripuli, ummetus, päänsärky tai pahoinvointi.
Kaikki eivät koe sivuvaikutuksia, mutta niillä jotka niitä saavat, ne tapahtuvat yleensä pian aterioinnin jälkeen jos ruoassa oli paljon rasvaa. Sivuvaikutukset vähenevät yleensä ajan kanssa kehon totuttua hoitoon, ja niitä voi myös huomattavasti vähentää syömällä vähemmän rasvaisia aterioita.
Vakavat sivuvaikutukset ovat harvinaisia, mutta jos epäilet allergista reaktiota (esimerkiksi vakavia hengitysvaikeuksia, ihottumaa, kutinaa, hikoilua, kasvojen ja kurkun turvotusta, kiihtynyttä sykettä, pahoinvointia ja oksentamista), lopeta lääkkeen käyttö ja hakeudu ensihoitoon välittömästi.
Mysimban käyttäjien joukossa on ollut potilaita jotka ovat kokeneet itsetuhoisia ajatuksia, itsemurhayrityksiä ja masennusta lääkkeen vaikutuksen alaisina. Jos koet mitään ylläolevista, muita ahdistavia tunteita tai masennusta, ota heti yhteyttä lääkäriin.
Joillain Saxendaa käyttävillä potilailla on todettu haimatulehdusta, mutta se on hyvin epätavallista. Haimatulehdus voi olla hengenvaarallinen, ja sinun tulee mennä välittömästi sairaalaan tai hakeutua ensihoitoon jos alat kokea vakavaa ja jatkuvaa vatsakipua joka saattaa levitä selkään, ja pahoinvointia ja oksentelua.
Jos koet sivuvaikutuksia, ota aina ensin yhteyttä lääkäreihimme. He saattavat suositella laihdutusvalmisteen vaihtamista tai lisämuutoksia ruokavalioon.